**HTML5**

**עבודה סופית**

אתם מתבקשים לבנות אתר המכיל גלריות עם תמונות על נושא מסוים. אתם רשאים לבחור את הנושא.

**תוכן האתר**

האתר יכיל 4 דפים:

1. דף ראשון index.html עם תיאור הבחירה שלכם לגלריה והסבר על צורת הבניה של כל גלריה
2. דף עם גלריה ממומשת ע"י flex
3. דף של גלריה ממומשת ע"י grid.
4. דף המכיל טופס מעוצב לקנית תמונות (כמה שיותר אלמנטים של טופס)

בכל גלריה ב- hover על כל תמונה יופיע במרכז התמונה (מרכוז אופקי ואנכי) שם התמונה ו- opacity של תמונה ישתנה ל- 0.5

חובה לבחור תמונות עם aspect ratio שונה! אסור להשתמש ב- object-fit.

כל דף חייב להכיל header, main ו- footer ו- nav זהה בכל הדפים למעבר בין הדפים.

ה- footer ימוקם בתחתית כל דף. אין להשתמש ב- positioning (לא fixed לא absolute לא sticky). יש להשתמש בטכניקה שלמדנו (ע"י flex או grid)

מבנה כל הדפים באתר יהיה זהה (שים לב לשים עיצוב משותף של כל הקבצים לקובץ CSS משותף. בנוסף לכל דף יהיה גם קובץ העיצוב משלו , אם יש צורך).

ניתן לעבור מכל דף לכל דף. במעבר בין הדפים באתר ישתנה התוכן של החלק המרכזי בלבד.

האתר צריך להיות רספונסיבי (נראה טוב על מסך קטן וגם על מסך גדול). השתמש ב- @media במידת הצורך.

החלק המרכזי יש להגביל לרוחב של 1000px והוא צריך להיות ממורכז אופקית.

**קבצים ותיקיות**

* קבצי html יכללו תגיות תוכן ומבנה בלבד ללא עיצוב
* כל עיצוב האתר יהיה בקבצים נפרדים של css בתיקייה נפרדת מקבצי HTML.
* תמונות ירוכזו בתיקיות נפרדות מקבצי HTML.
* יש לתת שמות נורמליים ובעלי משמעות לקבצים ותיקיות. הכל באותיות קטנות וללא רווחים בשם

**הנחיות**

* האתר צריך להראות אסטטי ורספונסיבי
* יש לשמור על מבנה אחיד של הדפים תוך שימוש בקובץ עיצוב משותף וקבצים נוספים בהתאם לדרישות האתר. אסור להשתמש בעיצוב inline או פנימי
* עליכם להקפיד על כתיבת קוד מבני ועל הזחות בהתאם להיררכיה של DOM.
* על הקוד להיות מתועד בתוך קבצי ה- HTML, ו- CSS
* CSS צריך להיות בנוי בצורה היררכית מבחוץ פנימה
* חובה להשתמש ב-  
  footer, header, nav, main
* אין להשתמש ב- br לצורך העיצוב
* אין להשתמש ב- id לצורך העיצוב
* העיצוב יכלול את כל האלמנטים שהם חובה כפי שלמדנו (כמו box-sizing ... ) ויהיה שימוש ביחידות נכונות לתכונות
* האתר ייבדק ב- Chrome במחשב אישי.
* יש לבדוק את כל הקבצים ב- validator של HTML (יש להימנע גם מ- warning):
  + <https://validator.w3.org/> ל- HTML

**הגשה**

* יש לעבוד בזוגות.
* יש להגיע להגנה עם קבצי הפרויקט לא דחוסים
* יש להגיש את העבודה הסופית דחוסה ב- Class Room 4 ימים לפני תאריך ההגנה

**עבודה נעימה!**